Şahmat üzrə Qadınlardan ibarət Azərbaycan millisi Avropa Çempionatında 2013
2013-cü ilin noyabr ayında Polşanın paytaxtı Varşava şəhərində keçirilən milli komandalar arası Avropa çempionatında həm kişi? həm də qadınlardan ibarət Azərbaycan millisi də iştirak edirdi. Qadınlardan ibarət milli komandanın reytinq göstəricisi 2278 xal idi. Komandanın kapitanı isə Fikrət Sideifzadə idi. Komandanın ən yüksək reytinq göstəricisinə malik oyunçusu Gülnar Məmmədova (2354 xal) idi. Oyunlar İsveçrə sistemi ilə keçirilirdi. Turnir 9 turdan ibarət idi. Komandamız ilk görüşünü Ukrayna komandasına qarşı keçirmişdir. Milli komandamız keçirdiyi oyunlardan 4 dəfə qalib ayrıldığı halda, 5 dəfə məğlub olmuşdur. Turnirdə ən çox xal toplayan qadın şahmatçımız isə 4 xalla Zeynəb Məmmədyarova olmuşdur.